wannaphong/clean_thaiwikipedia huggingface dataset:
# รถยก
รถยก เป็นรถที่ใช้สำหรับยกและขนย้ายสิ่งของ รถยกสมัยใหม่ได้ถูกพัฒนาขึ้นเมื่อ พ.ศ. 2463 ในปัจจุบันรถยกถือเป็นสิ่งจำเป็นอย่างหนึ่งที่ใช้ในโรงงานอุตสาหกรรม และคลังสินค้า เป็นการช่วยลดเวลาการทำงาน ทุ่นแรงยกและการเคลื่อนย้าย ลดการบาดเจ็บจากการยกของหนัก และลดการจ้างมนุษย์ ลักษณะโดยทั่วไปของรถยกมี แท่งเหล็กยื่นออกมาจากโครงสร้างหลักของตัวรถเรียกว่า งา เพื่อใช้สำหรับวางและยกสิ่งของ เพื่อทำการเคลื่อนย้าย โดยอาศัยกลไกการทำงานในรูปแบบต่างๆ
 

 ประวัติ 

ในสมัยสงครามโลกครั้งที่ 1 มีส่วนสำคัญในการที่จะพัฒนาการยกแท่นรองฐานปืนด้วยระบบไฟฟ้าในการยก เนื่องจากความจำเป็นและสะดวกในการใช้งาน ได้มีการคิดค้นพัฒนาเพิ่มในด้านของการยกและขนย้ายลูกระเบิดให้เป็นไปด้วยความนิ่มนวลและมีความปลอดภัยมากขึ้น จึงได้พัฒนาใช้ทั้งแบบเชิงกล และรถยกใช้ไฟฟ้าขึ้นมาด้วย

รถยกรุ่นแรกจะเป็นแบบง่าย ๆ ไม่ใช้ระบบไฮดรอลิคในการยก ไม่มีงา แต่ใช้รอกเป็นตัวดึงโซ่และยก ยกได้ไม่สูงมากนัก ไม่ใช้คนนั่งขับ

ปี พ.ศ. 2460 ได้มีการพัฒนารถยกที่ใช้คนนั่งขับ โดย บริษัท Clark จำกัด เรียกว่า TruckTracter แต่เป็นการผลิตเพื่อใช้งานของ Clark เอง
ในอีก 6 ปีต่อมา บริษัท Yale ได้ผลิตรถยกแบบใช้ไฟฟ้า และมีงาใช้ในการยกขึ้นมา การยกขึ้น-ลง ใช้แบบ Ratchet & Pinion หรือการใช้เฟืองและสปริงช่วยในการหมุนเพื่อผ่อนแรงยก

การใช้งานรถยกในสมัยนั้นยังเป็นไปแบบไม่แน่นอนจนได้มีการพัฒนาแท่นวางสินค้าขึ้นอย่างมีมาตรฐานในปี พ.ศ. 2473 เป็นจุดเปลี่ยนที่ทำให้มีการพัฒนารถยกเรื่อยมาจนถึงปัจจุบัน อย่างไรก็ตามการพัฒนารถยกเป็นไปแบบก้าวกระโดด ในช่วงสงครามโลกครั้งที่ 2 ความต้องการด้านอุปโภคและยุทธภัณท์ สูงขึ้นหลายเท่าตัว เป็นแรงผลักดันให้มีการเร่งพัฒนาการขนย้ายโดยเฉพาะการขนย้ายด้วยรถยก ส่วนรถยกที่ใช้ไฟฟ้าได้สร้างแบตเตอรี่สามารถใช้งานได้ 8 ชั่วโมงติดต่อกันโดยไม่ต้องประจุไฟใหม่

ต่อมาจึงได้พัฒนาด้านความปลอดภัยให้แก่คนขับขึ้นด้วยการทำกรงเหล็กป้องกันสิ่งของตกใส่คนขับ
# ฟรันทซ์ เบ็คเคินเบาเออร์
ฟรันทซ์ อันโทน เบ็คเคินเบาเออร์ (, 11 กันยายน ค.ศ. 1945 – 7 มกราคม ค.ศ. 2024) เป็นผู้ฝึกสอน ผู้จัดการทีม และอดีตนักฟุตบอลชาวเยอรมัน มีฉายาว่า Der Kaiser ("จักรพรรดิ") อันเนื่องจากการเล่นที่งดงาม ความเป็นผู้นำ และชื่อของเขา "ฟรันทซ์" (มาจากชื่อจักรพรรดิออสเตรีย) และความโดดเด่นในการเล่นฟุตบอลของเขา เขาได้รับการยอมรับว่าเป็นนักฟุตบอลเยอรมันที่ยิ่งใหญ่ที่สุดตลอดกาล และเป็นหนึ่งในนักฟุตบอลที่ได้รับการยกย่องในประวัติศาสตร์ฟุตบอล เบ็คเคินเบาเออร์เป็นนักฟุตบอลที่เล่นได้หลายตำแหน่ง โดยเริ่มจากการเป็นกองกลาง แต่เลื่องชื่อด้านการเป็นกองหลัง เขายังมักได้รับยกย่องว่าเป็นผู้คิดตำแหน่งสวีปเปอร์ หรือ ลีเบโร สมัยใหม่

เขาได้รับเลือกเป็นผู้เล่นยุโรปแห่งปี 2 ครั้ง เขาลงแข่งให้กับฟุตบอลทีมชาติเยอรมนีตะวันตก 103 นัด ในฟุตบอลโลก 3 ครั้ง เขายังเป็นผู้เล่นคนเดียวที่เป็นกัปตันทีมและผู้จัดการทีมให้กับประเทศที่ชนะฟุตบอลโลก เขาได้ถ้วยฟุตบอลโลกในฐานะกัปตันทีมในปี 1974 และได้อีกครั้งในฐานะผู้จัดการทีมชาติในฟุตบอลโลก 1990 และกับสโมสรฟุตบอลไบเอิร์นมิวนิก เขาได้ถ้วยยุโรป 3 ครั้งติดต่อกัน ตั้งแต่ปี 1974 ถึง 1976 และคัปวินเนอร์สคัปในปี ค.ศ. 1967 เบ็คเคินเบาเออร์เป็นผู้เล่นคนเดียวที่เป็นกัปตันทีมที่ชนะในถ้วยยุโรป 3 ครั้ง เขาเปลี่ยนมาเป็นผู้ฝึกสอนและประธานของสถาบัน และยังมีรายชื่ออยู่ในหอเกียรติยศฟุตบอลแห่งชาติ

ในปี ค.ศ. 1999 เขาได้รับลงคะแนนเป็นที่ 2 ตามหลังโยฮัน ไกรฟฟ์ ในฐานะนักฟุตบอลยุโรปแห่งศตวรรษ ที่จัดขึ้นโดยสมาพันธ์ประวัติศาสตร์และสถิติฟุตบอลนานาชาติ (IFFHS) และได้ที่ 3 ตามหลังเปเล่และไกรฟฟ์ ของ "นักฟุตบอลแห่งศตวรรษ" ปัจจุบันเบ็คเคินเบาเออร์ยังคงเป็นผู้มีอิทธิพลต่อวงการฟุตบอลเยอรมันและทีมชาติ เขาเป็นผู้นำให้เยอรมนีชนะการประมูลการเป็นเจ้าภาพฟุตบอลโลก 2006 และดำรงตำแหน่งประธานกรรมการการจัดการ เขายังทำงานในฐานะผู้รู้ในวงการโทรทัศน์เยอรมัน ช่องแซท.1 ในช่วงการแข่งขันยูฟ่าแชมเปียนส์ลีกและเขียนคอลัมน์ฟุตบอลในแท็บลอยด์ Bild

 การป่วยและสาเหตุการเสียชีวิต 
เบ็คเคินเบาเออร์ สุขภาพค่อย ๆ แย่ลงนับตั้งแต่ ลูกชายของเขาเสียชีวิตในปีค.ศ. 2015 และต้องต่อสู้กับโรคพาร์กินสัน รวมทั้งปัญหาโรคหัวใจ และโรคดวงตา เบ็คเคินเบาเออร์ เสียชีวิตเมื่อวันที่ 7 มกราคม ค.ศ. 2024 ในวัย 78 ปี เนื่องจากสาเหตุทางธรรมชาติตามที่ครอบครัวของเขาแถลงการณ์ต่อสำนักข่าวของเยอรมนี
# ยออาน กูร์กุฟ
ยออาน มีแกล กูร์กุฟ  เกิดเมื่อวันที่ 11 กรกฎาคม ค.ศ. 1986 เป็นนักฟุตบอลอาชีพชาวฝรั่งเศส ปัจจุบันเล่นให้กับสโมสรออแล็งปิกลียอแนในลีกเอิง โดยหลักแล้วเขาเล่นในตำแหน่งกองกลางตัวรุก แต่ในบางครั้งเล่นในตำแหน่งกองหน้าตัวรุกที่ 2 และได้รับกล่าวถึงว่าเป็น "เพลย์เมกเกอร์ที่มีคุณภาพอย่างแท้จริง" ที่มีทักษะส่งผ่านบอล อดีตนักฟุตบอลทีมชาติฝรั่งเศส ดาวิด ฌีโนลา กล่าวว่า กูร์กุฟเป็นนักฟุตบอลฝรั่งเศสที่ดีที่สุดในรุ่นของเขา รูปแบบการเล่นและความสามารถของเขาได้รับการเปรียบเทียบกับตำนานนักฟุตบอลฝรั่งเศส อย่าง ซีเนดีน ซีดาน

กูร์กุฟเป็นตัวแทนของฟุตบอลทีมชาติฝรั่งเศส โดยก่อนที่เขาจะก้าวสู่ทีมชุดใหญ่ เขาเล่นให้กับชุดอายุไม่เกิน 19 ปี และชนะในการแข่งขันฟุตบอลชิงแชมป์แห่งชาติยุโรป 2005 อายุไม่เกิน 19 ปี เขาได้ก้าวสู่ทีมชาติชุดใหญ่ครั้งแรกในเดือนสิงหาคม ค.ศ. 2008 โดยยิงประตูแรกให้กับทีมชาติฝรั่งเศสในอีก 2 เดือนต่อมาในนัดแข่งกับโรมาเนีย  เขาเป็นผู้เล่นหลักให้กับทีมชาติฝรั่งเศสในฟุตบอลโลก 2010 ตั้งแต่เขาร่วมทีมชาติ เขาได้เล่นเป็นเพลย์เมกเกอร์ ตำแหน่งที่หายไปและไม่สามารถหาตัวมาแทนได้หลังซีดานเกษียณตัวใน ค.ศ. 2006
# โมคา
โมคา   หรือ อัลมุคอ  เป็นเมืองท่าในประเทศเยเมน บนชายฝั่งทะเลแดง ในสมัยก่อนมีกาแฟเป็นสินค้าส่งออกที่สำคัญ ในช่วงคริสต์ศตวรรษที่ 15 เป็นเมืองท่าที่สำคัญที่สุดของประเทศ เป็นที่ตั้งของสถานีการค้าสำคัญที่ชาวดัตช์ ชาวอังกฤษ และชาวฝรั่งเศส เข้ามาครอบครอง ต่อมา ตกอยู่ภายใต้การปกครองของจักรวรรดิออตโตมันและเกิดกรณีพิพาทตลอดในช่วงคริสต์ศตวรรษที่ 19 และเมื่อชาวยุโรปได้ย้ายสิ่งอำนวยความสะดวกไปยังเมืองเอเดน ทำให้เมืองโมคาลดความสำคัญลงไป
# ตอรุญ
ตอรุญ  เป็นเมืองโบราณตั้งอยู่ทางตอนเหนือของประเทศโปแลนด์ บนฝั่งแม่น้ำวิสวา มีประชากร 205,934 คน ในเดือนมิถุนายน ค.ศ. 2009 ตอรุญถือเป็นเมืองที่เก่าแก่ที่สุดของประเทศโปแลนด์ ตอรุญเป็นเมืองเกิดของนิโคเลาส์ โคเปอร์นิคัส นักดาราศาสตร์ เมืองนี้จัดตั้งขึ้นโดยอัศวินทิวทอนิก ราวปี ค.ศ. 1230–1231 อยู่ภายใต้การดูแลของโปแลนด์ ใน ค.ศ. 1454 พระเจ้าชาลส์ที่ 12 แห่งสวีเดนเข้าครอบครองระหว่างสงคราม ค.ศ. 1700–1721 ต่อมาตกเป็นของปรัสเซีย ในปี ค.ศ. 1793 จนกลับมาเป็นของโปแลนด์ ใน ค.ศ. 1919 และในช่วงสงครามโลกครั้งที่สอง เยอรมนีเข้ายึดครองระหว่าง ค.ศ. 1939–1944

ใน ค.ศ. 1997 ได้รับเลือกจากยูเนสโกให้เป็นแหล่งมรดกโลก ใน ค.ศ. 2007 เมืองเก่าของตอรุญได้ติดอยู่รายชื่อ 7 สิ่งมหัศจรรย์ของโปแลนด์ หนังสือ National Geographic Polska ให้ตลาดเมืองเก่าและศาลาว่าการศิลปะกอทิกเป็นหนึ่งใน "30 สถานที่ที่สวยที่สุดในโลก"

ตอรุญเป็นเมืองอุตสาหกรรมและการค้า ชุมทางรถไฟ ผลิตเคมีภัณฑ์ เครื่องอิเล็กทรอนิกส์ ใยสังเคราะห์
# นางงามจักรวาล 1954
นางงามจักรวาล 1954  เป็นการจัดการประกวดนางงามจักรวาลครั้งที่ 3 จัดในวันที่ 25 กรกฎาคม พ.ศ. 2497 (ตามเวลาในประเทศไทย) ณ เมืองลองบีช รัฐแคลิฟอร์เนีย สหรัฐอเมริกา ในปีนี้มีผู้เข้าประกวด 33 คน จากทั่วโลก โดยมี คริสเตียน มาร์เทล นางงามจักรวาลปี 1953 มอบมงกุฏให้กับ มีเรียม สตีเวนสัน สาวงามวัย 21 ปี จากประเทศสหรัฐอเมริกา ครองตำแหน่งนางงามจักรวาลประจำปีนี้

 ผลการประกวด 
ลำดับที่
 ผลการประกวด ผู้เข้าประกวด นางงามจักรวาล 1954 – มิเรียม สตีเวนสัน รองอันดับ 1 – มาร์ธา โรช่า รองอันดับ 2 – เวอร์จิเนีย ลี รองอันดับ 3  – เรจิน่า เอิร์นส์ต์ รองอันดับ 4  – แรกนิลด์ โอลอสสัน 16 คนสุดท้าย – อิวาน่า โอลกา คิสลิงเกอร์
 – กลอเรีย เมสิน่า
 – มาเรียน แมคเคียว
 – แจคเกอลีน เบียร์
 – ริก้า เดียลลิน่า
 – มาเรีย ปาเลียนิ
 – โมน่า สตอร์เนส
 – ลิเลียน่า ตอร์เร่
 – อิสซาเบลล่า เวลาร์ด
 – เบซิลด้า โอคัมโป
 – อนา โมเรโน่

รางวัลพิเศษ
 รางวัล ผู้ชนะ นางงามมิตรภาพ – เอ็ฟฟี่ แอนดรูวลากากิ Most Popular Girl in Parade – มาร์ธา โรช่า 

 ผู้เข้าประกวด 
มี 33 ผู้เข้าประกวด ต่อไปนี้

 - ชาเลน แลนเดอร์
 - อิวาน่า โอลกา คิสลิงเกอร์  †
 - เชอร์ลี่ย์ บลิสส์
 - คริสเตียน นิคเกิร์ต
 - มาเรีย มาร์ธา แฮ็คเกอร์ โรช่า
 -  จอยซ์ แมรี่ แลนดรี
 - กลอเรีย เมสิน่า
 - มาเรียน แมคเคียว
 - ไอซิส ฟินเลย์
 - เมอร์น่า รอส
 - เลนิต้า ไอริสโต้
 - แจคเกอลีน เบียร์
 - เรจิน่า เอิร์นส์ต์
 - ริก้า เดียลลิน่า
 - ลิเลียม ปาดิลล่า
 - เวอร์จิเนีย ลี
 - อวิว่า ปีเออร์

 - มาเรีย ปาเลียนิ
 -  มิเอโกะ คอนโดะ
 - แค ซอน-แฮ
 - เอลวิร่า คาสติโญ่
 -  โมอานานุย แมนลีย์
 - โมน่า สตอร์เนส
 - ลิเลียน่า ตอร์เร่
 - อิสซาเบลล่า เวลาร์ด
 - เบซิลด้า โอคัมโป
 - ลูซี่ ซานติเอโก้
 - มาร์จอรี่ วี
 - แรกนิลด์ โอลอสสัน
 - อมรา อัศวนนท์
 - อนา โมเรโน่
 - มิเรียม สตีเวนสัน
 - อเวลิน อันเดรด

รายละเอียดใน ปี 1954
  (สาวชาวอเมริกาคนแรก)ชนะเลิศคว้ามงกุฎได้เป็นครั้งแรกของประเทศ
 ประเทศที่เข้ารอบในปีที่แล้วด้วย ได้แก่ , , , , , ,  และ 
 ,  และ  เข้ารอบครั้งล่าสุดเมื่อปี 1952
 ,  และ  เข้ารอบเป็นปีที่ 3 ติดต่อกัน
 , , ,  และ  ผ่านเข้ารอบเป็นครั้งแรกในการประกวด
 ,  และ  เข้าร่วมประกวดเป็นครั้งแรก และสามารถผ่านเข้ารอบได้สำเร็จ
  ชนะรางวัล นางงามมิตรภาพ ครั้งแรก
  เข้ารวมเป็นครั้งแรก
  ในตอนแรกจะส่ง ริก้า เดียลลิน่า เป็นตัวแทนเข้าประกวด แต่เกิดปัญหาเรื่องของหนังสือเดินทางทำให้เธอไม่สามารถเข้าร่วมประกวดได้ ทำให้ต้องส่ง เอ็ฟฟี่ แอนดรูวลากากิ เป็นตัวแทนเข้าร่วมประกวดแทน ซึ่งเอ็ฟฟี่ ก็สามารถคว้ารางวัลนางงามมิตรภาพมาได้เป็นผลสำเร็จ แต่เมื่อปัญหาเรื่องหนังสือเดินทางของ ริก้า เดียลลิน่า แก้ไขได้แล้ว เอ็ฟฟี่จึงถอนตัวออกจากการประกวดเพื่อให้ริก้าได้ประกวดในนามตัวแทนของประเทศกรีซต่อไป
# รัฐซังตากาตารีนา
ซังตากาตารีนา  เป็นรัฐทางภาคใต้ของประเทศบราซิล เป็นหนึ่งในที่ที่มีมาตรฐานการครองชีพสูงสุดในลาตินอเมริกา มีเมืองหลวงของรัฐชื่อเมืองโฟลรียานอโปลิช ซึ่งเกือบทั้งหมดของเมืองตั้งอยู่บนเกาะซังตากาตารีนา รัฐติดกับรัฐฮิวกรังจีดูซูวทางทิศใต้ และติดกับรัฐปารานาทางทิศเหนือ ติดกับมหาสมุทรแอตแลนติกทางทิศตะวันออก และติดกับรัฐมิซิโอเนสของอาร์เจนตินาทางทิศตะวันตก ประชากรส่วนมากของรัฐมีเป็นผู้อพยพเชื้อสายโปรตุเกส เยอรมัน และอิตาลี

รัฐมีชายหาดยาว 561 กิโลเมตร (348 ไมล์) เป็นสถานที่ท่องเที่ยว เมืองหลวงของรัฐ โฟลรียานอโปลิช ตั้งอยู่บนเกาะ เป็นหนึ่งในเมืองของบราซิลที่มีนักท่องเที่ยวต่างชาติมาท่องเที่ยว
# ฟานเที้ยต
ฟานเที้ยต  เป็นเมืองหลักของจังหวัดบิ่ญถ่วน ทางตอนใต้ของประเทศเวียดนาม ทางตะวันออกเฉียงเหนือของนครโฮจิมินห์ เป็นเมืองท่าทางทะเล จากข้อมูลปี ค.ศ. 2005 มีประชากรราว 350,000 คนและคาดว่าจะเพิ่มขึ้นเป็นราว 400,000 คนในปี ค.ศ. 2015
# ร็อบบี ฟาวเลอร์
รอเบิร์ต เบอร์นาร์ด ฟาวเลอร์ (เกิด 9 เมษายน ค.ศ. 1975) เป็นอดีตนักฟุตบอลและผู้จัดการทีมชาวอังกฤษ ฟาวเลอร์เป็นที่จดจำเมื่อครั้งเล่นให้กับลิเวอร์พูลใน 2 ช่วงเวลา และเขายังเป็นผู้ทำประตูสูงสุดเป็นอันดับ 6 ในประวัติศาสตร์ของพรีเมียร์ลีก ฟาวเลอร์ยิงประตูรวม 183 ประตูให้กับลิเวอร์พูล โดย 128 ประตูในพรีเมียร์ลีกสำหรับลิเวอร์พูล (162 ประตูรวมกับทุกสโมสร) ต่อมาเขาย้ายทีมไปเล่นให้กับ ลีดส์ยูไนเต็ด และ แมนเชสเตอร์ซิตี ก่อนจะกลับมายังลิเวอร์พูลอีกครั้งในเดือนมกราคม ค.ศ. 2006

หลังจากนั้น 18 เดือนเขาเกือบจะได้เซ็นสัญญากับสโมสรฟุตบอลคาร์ดิฟฟ์ซิตี เขาปฏิเสธการเซ็นสัญญา 1 ปี เนื่องจากเป็นสัญญาแบบจ่ายเมื่อเล่น และได้เซ็นสัญญากับสโมสรฟุตบอลแบล็กเบิร์นโรเวอร์ส เป็นเวลา 3 เดือน กับสัญญาจ่ายเมื่อเล่น ต่อมาในเดือนธันวาคม ค.ศ. 2008 เขาออกจากทีมแบล็กเบิร์นและเดินหน้าไปเล่นฟุตบอลอาชีพกับฟุตบอลออสเตรเลีย สำหรับการลงเล่นในฐานะนักฟุตบอลทีมชาติอังกฤษ เขาลงแข่ง 26 นัด ยิงประตูได้ 7 ประตู

หลังจากเลิกเตะฟุตบอล เขาได้รับงานเป็นผู้ฝึกสอนให้กับเมืองทอง ยูไนเต็ดของประเทศไทย ตามด้วยบริสเบน โรอาร์ของประเทศออสเตรเลีย และอีสต์เบงกอล ในไอ-ลีก ของประเทศอินเดีย

 สถิติอาชีพ 
 สโมสร 
แหล่งข้อมูล:

+ สถิติการลงเล่นและการทำประตูในนามสโมสรสโมสรฤดูกาลลีกเอฟเอคัพลีกคัพทวีปรวมระดับลงเล่นประตูลงเล่นประตูลงเล่นประตูลงเล่นประตูลงเล่นประตูพรีเมียร์ลีก281210560034181994–95พรีเมียร์ลีก42257284—57311995–96พรีเมียร์ลีก382876424ลงเล่นในยูฟ่าคัพ053361996–97พรีเมียร์ลีก321811457ลงเล่นในยูฟ่าคัพวินเนอร์สคัพ744311997–98พรีเมียร์ลีก20910433128131998–99พรีเมียร์ลีก251421216235181999–2000พรีเมียร์ลีก1430000—1432000–01พรีเมียร์ลีก278525611148172001–02พรีเมียร์ลีก10300007ลงเล่น 6 นัด ยิง 1 ประตูในยูฟ่าแชมเปียนส์ลีกลงเล่น 1 นัดในยูฟ่าซูเปอร์คัพ1174รวม2361202412322738123301712001–02พรีเมียร์ลีก22121000—23122002–03พรีเมียร์ลีก82100010102รวม301420001033142002–03พรีเมียร์ลีก1320000—1322003–04พรีเมียร์ลีก31741214141102004–05พรีเมียร์ลีก32110011—33122005–06พรีเมียร์ลีก411300—54รวม80215432419228ลิเวอร์พูล2005–06พรีเมียร์ลีก14500002ลงเล่นในยูฟ่าแชมเปียนส์ลีก01652006–07พรีเมียร์ลีก163003242237รวม30800326239122007–08แชมเปียนชิป1340032—1662008–09พรีเมียร์ลีก300030—602009–10เอลีก26900——2692010–11เอลีก28900——2892011ไทยพรีเมียร์ลีก13242102ลงเล่นในเอเอฟซีแชมเปียนส์ลีก0204รวมทั้งหมด459188351845335115590254

 เกียรติประวัติ 
 ลิเวอร์พูล 
 เอฟเอคัพ: 2000–01
 ฟุตบอลลีกคัพ: 1994–95, 2000–01
 ยูฟ่าคัพ: 2000–01
 ยูฟ่าซูเปอร์คัพ: 2001
 ยูฟ่าแชมเปียนส์ลีก รองชนะเลิศ: 2006–07

 อังกฤษ 
UEFA European Under-18 Football Championship (1): 1993

 ส่วนตัว 
PFA Young Player of the Year (2): 1995, 1996
UEFA Fair Play Award (1): 1997
Premier League Player of the Month (2): December 1995, January 1996
PFA Team of the Year (1): 1996
North Queensland Fury Player of the Year (1): 2010
North Queensland Fury Players Player of the Year (1): 2010
North Queensland Fury Golden Boot (1): 2010
Perth Glory Golden Boot (1): 2011
# ทางหลวงแผ่นดินหมายเลข 1327
ทางหลวงแผ่นดินหมายเลข 1327 สายบ้านด่านลานหอย–ทุ่งเสลี่ยม เริ่มจากบ้านหัวฝาย ตำบลกลางดง อำเภอทุ่งเสลี่ยม จังหวัดสุโขทัย ผ่านอำเภอศรีสำโรง สิ้นสุดเส้นทางที่บ้านด่าน อำเภอบ้านด่านลานหอย จังหวัดสุโขทัย จรดทางหลวงแผ่นดินหมายเลข 12ระบบสารสนเทศโครงข่ายทางหลวง  กรมทางหลวง กระทรวงคมนาคม

 สถานที่ที่ผ่าน 

 วัดเทพพนม บ้านเทพพนม ตำบลกลางดง อำเภอทุ่งเสลี่ยม จังหวัดสุโขทัย
 ฝายน้ำล้นศรีเสลี่ยม
 สำนักสงฆ์ม่อนหินขาว จังหวัดสุโขทัย
 บ้านนกขมิ้น
 วัดธารน้ำทิพย์ บ้านน้ำดิบ ตำบลทุ่งเสลี่ยม อำเภอทุ่งเสลี่ยม จังหวัดสุโขทัย
 โรงเรียนบ้านโซกเปือย ตำบลนาขุนไกร อำเภอศรีสำโรง จังหวัดสุโขทัย
 บ้านลุเตา
 เขตรักษาพันธ์สัตว์ป่าถ้ำเจ้าราม
 วัดเขาดินไพรวัณ ตำบลนาขุนไกร อำเภอศรีสำโรง จังหวัดสุโขทัย
 โรงเรียนบ้านวังตามน จังหวัดสุโขทัย
 วัดวังแดด จังหวัดสุโขทัย
 โรงเรียนบ้านวังแดด จังหวัดสุโขทัย

 สถานที่สำคัญ 

 วัดเทพนม
 เขตห้ามล่าสัตว์ป่าถ้ำเจ้าราม
 สำนักสงฆ์ม่อนหินขาว
 วัดธารน้ำทิพย์
 วัดโซกเปือย
 โรงเรียนบ้านโซกเปือย
 โรงเรียนบ้านวังตามน
 นาขุนไกร
 โรงเรียนบ้านวังแดด
 วัดวังแดด

 ถนนที่เชื่อมต่อ 
 ทางหลวงแผ่นดินหมายเลข 1048 ตำบลกลางดง อำเภอทุ่งเสลี่ยม
 ทางหลวงชนบท สท.5071 ตำบลทุ่งเสลี่ยม-เทศบาลตำบลลานหอย อำเภอบ้านด่านลานหอย
 ทางหลวงแผ่นดินหมายเลข 1056 ตำบลนาขุนไกร อำเภอศรีสำโรง
 ทางหลวงแผ่นดินหมายเลข 3026 ตำบลวังน้ำขาว อำเภอบ้านด่านลานหอย
 ทางหลวงแผ่นดินหมายเลข 12 ตำบลบ้านด่าน อำเภอบ้านด่านลานหอย
# ทางหลวงแผ่นดินหมายเลข 1330
ทางหลวงแผ่นดินหมายเลข 1330 เป็นทางหลวงแผ่นดินในจังหวัดสุโขทัย เริ่มต้นที่บ้านหัวฝาย ตำบลกลางดง อำเภอทุ่งเสลี่ยม สิ้นสุดที่ทางหลวงแผ่นดินหมายเลข 1294 ที่บ้านแก่ง ตำบลบ้านแก่ง อำเภอศรีสัชนาลัยระบบสารสนเทศโครงข่ายทางหลวง  กรมทางหลวง กระทรวงคมนาคม

 สถานที่ที่ผ่าน 
 เทศบาลเมืองกลางดง (จังหวัดสุโขทัย)
 ศูนย์การเรียนชุมชน ตำบลกลางดง อำเภอทุ่งเสลี่ยม
 สถานีอนามัยบ้านหนองผักบุ้ง บ้านหนองผักบุ้ง ตำบลกลางดง อำเภอทุ่งเสลี่ยม
 วัดหนองผักบุ้ง บ้านหนองผักบุ้ง ตำบลกลางดง อำเภอทุ่งเสลี่ยม
 โรงเรียนบ้านแม่ทุเลาใน ตำบลกลางดง อำเภอทุ่งเสลี่ยม
 วัดบึงบอน บ้านบึงบอน ตำบลกลางดง อำเภอทุ่งเสลี่ยม

 สถานที่สำคัญ 
 อุทยานแห่งชาติศรีสัชนาลัย ตำบลบ้านแก่ง อำเภอศรีสัชนาลัย
 อ่างเก็บน้ำห้วยหัวแหวน ตำบลกลางดง อำเภอทุ่งเสลี่ยม
 อ่างเก็บน้ำแม่ทุเลาใน ตำบลกลางดง อำเภอทุ่งเสลี่ยม
# ไมกง โดกลัส ซีเซนังดู
ไมคอน ดักลาส ซีเซนานโด  หรือเป็นที่รู้จักในชื่อ ไมคอน เกิดเมื่อวันที่ 26 กรกฎาคม ค.ศ. 1981 เป็นอดีตนักฟุตบอลชาวบราซิล ที่เล่นในตำแหน่งแบ็กขวาเขาเป็นที่รู้จักจากความตรงไปตรงมา ความเร็ว การครอสบอล และความสามารถในการป้องกัน เขาได้รับการยกย่องว่าเป็นแบ็กขวาที่ดีที่สุดคนหนึ่งในยุคของเขา

ไมคอน เคยเล่นให้กับสโมสรฟุตบอลอินเตอร์มิลาน สโมสรจากเซเรียอามาก่อน โดยเขาเป็นหนึ่งในผู้เล่นคนสำคัญของอินเตอร์ในการคว้าแชมป์ยูฟ่าแชมเปียนส์ลีกใน ค.ศ. 2010 และเขาเคยได้รับการขนานนามว่าเป็น แบ็กขวา ที่เก่งที่สุดในโลกในช่วงเวลานั้น
# เมาะตะมะ
เมาะตะมะ (, ; , โหมดตะม่ะฮ์; "ตาสว่าง")องค์ บรรจุน (9 กรกฎาคม 2561). "จากปรากฏการณ์คืนชื่อหมู่บ้านมลายูชายแดนใต้ ถึงขบวนการเรียกร้องชื่อสะพานสร้างใหม่ในรัฐมอญ". ศิลปวัฒนธรรม. (39:9), หน้า 38–39. ในเอกสารเก่าของไทยเรียก เมืองพัน เป็นเมืองเล็ก ๆ ในรัฐมอญ ประเทศพม่า ตั้งอยู่ริมฝั่งเหนือของแม่น้ำสาละวิน เคยเป็นเมืองหลวงของอาณาจักรหงสาวดีในช่วงคริสต์ศตวรรษที่ 13–14 เมืองนี้ในอดีตมีความสำคัญที่พม่าใช้รวมพลเตรียมทัพจัดขบวน ก่อนจะข้ามลำน้ำสาละวิน ด่านเจดีย์สามองค์ แล้วแบ่งกองกำลังเพื่อเข้ามาทำสงครามตีเมืองต่าง ๆ เช่น อยุธยา, ธนบุรี ฯลฯ ในสยาม
# จังหวัดลักเซมเบิร์ก
ลักเซมเบิร์ก  หรือ ลุกซ็องบูร์  เป็นจังหวัดทางใต้ที่สุดของแคว้นวอลลูนและประเทศเบลเยียม โดยทางตะวันตกมีพื้นที่ติดต่อกับจังหวัดนามูร์ ทางเหนือติดต่อกับจังหวัดลีแยฌของประเทศเบลเยียม ทางตะวันออกติดต่อกับประเทศลักเซมเบิร์ก และทางใต้ติดต่อกับจังหวัดอาร์แดน จังหวัดเมิซ และจังหวัดเมอร์เตมอแซลของประเทศฝรั่งเศส 

จังหวัดลักเซมเบิร์กมีเมืองหลวงชื่ออาร์ลง ประกอบด้วยเขต 5 เขต ซึ่งแบ่งออกเป็นเทศบาลรวม 44 เทศบาล และมีพื้นที่ 4,459 ตารางกิโลเมตร ซึ่งทำให้ลักเซมเบิร์กเป็นจังหวัดที่มีพื้นที่มากที่สุดในประเทศเบลเยียม

 เขตการปกครอง 
thumb|right|200px|การแบ่งเขตการปกครองของจังหวัดลักเซมเบิร์กในรูปแบบเขตและเขตตุลาการ (ภาษาฝรั่งเศส)
จังหวัดลักเซมเบิร์กประกอบด้วย 5 เขต  ได้แก่ เขตอาร์ลง เขตบัสตอญ เขตมาร์ช็องฟาแมน เขตเนอชาโต และเขตวีร์ตง

แบ่งเป็นเขตตุลาการ  ได้ 3 เขต ได้แก่ เขตตุลาการอาร์ลง เขตตุลาการมาร์ช็องฟาแมน และเขตตุลาการเนอชาโต

และแบ่งย่อยเป็น 44 เทศบาล  ดังแผนที่นี้
ไฟล์:LuxembourgGemeenten.png
# ตองอู
ตองอู (เต่างฺหงู่; คำแปล: เมืองในขุนเขา) หรือ เกตุมะดีนายต่อ (แปล). มหาราชวงษ์ พงษาวดารพม่า. กรุงเทพฯ : ไทยควอลิตี้บุ๊คส์, 2562, หน้า 409 (เกตุมดี) เป็นเมืองในภาคพะโค (หงสาวดี) ประเทศพม่า อยู่ห่างจากย่างกุ้งไปทางเหนือ 220 กิโลเมตร ตั้งอยู่ริมฝั่งแม่น้ำสะโตง เป็นเมืองหลวงของราชอาณาจักรอิสระตั้งแต่คริสต์ศตวรรษที่ 14–16 ในสงครามโลกครั้งที่สอง ญี่ปุ่นเข้ายึดครองระหว่างปี ค.ศ. 1942–1945

ในประวัติศาสตร์ ตองอูถือเป็นเมืองที่เป็นจุดเริ่มต้นของประวัติศาสตร์พม่าในอาณาจักรที่ 2 คือ อาณาจักรตองอู ด้วยเป็นเมืองแรกที่พระเจ้าเมงจีโย ปฐมกษัตริย์ของราชวงศ์ตองอูได้สถาปนาขึ้นเป็นเมืองหลวงเมื่อวันที่ 16 ตุลาคม ตรงกับคืนเดือนเพ็ญ ค.ศ. 1510 (ข้อมูลอย่างเป็นทางการบันทึกไว้ว่าตรงกับวันที่ 21 พฤศจิกายน) ก่อนที่ในรัชกาลถัดมาคือพระเจ้าตะเบ็งชะเวตี้ซึ่งเป็นราชบุตร และพระเจ้าบุเรงนอง จะได้ขยายอาณาจักรลงใต้สู่หงสาวดี อันเคยเป็นเมืองหลวงเก่าของชาวมอญมาก่อน

ในปี ค.ศ. 2010 ทางรัฐบาลทหารพม่าได้เฉลิมฉลองการครบรอบ 500 ปี การสถาปนาเมืองตองอูอย่างเป็นทางการ
# เกาะทะนากา
thumb|right|300px|สถานที่ตั้งของเกาะทะนากา
thumb|right|300px|เกาะทะนากา

เกาะทะนากา  เป็นเกาะในหมู่เกาะแอนดรีแอนอฟตะวันตก ส่วนหนึ่งด้านตะวันตกเฉียงใต้ของหมู่เกาะอะลูเชียน ในรัฐอะแลสกา เกาะมีพื้นที่ 204 ตร.ไมล์ (530 ตร.กม.) เป็นเกาะที่มีพื้นที่อันดับ 33 ของสหรัฐอเมริกา บนเกาะมีภูเขาไฟที่ยังทรงพลังอยู่ มีน้ำตกใหญ่หลายแห่ง 

ทะนะกา
ทะนะกา
# เอชทีทีพี 404
ข้อความระบุความผิดพลาด 404 หรือ Not Found เป็นรหัสตอบสนองมาตรฐานที่บ่งบอกว่าฝั่งไคลเอนต์สามารถติดต่อกับเซิร์ฟเวอร์ที่กำหนดได้ แต่เซิร์ฟเวอร์หาสิ่งที่ร้องขอไม่พบ

เซิร์ฟเวอร์เว็บไซต์โฮสติงจะสร้างเพจ "404 Not Found" เมื่อผู้ใช้พยายามเข้าถึงลิงก์เสีย ดังนั้นข้อผิดพลาด 404 จึงเป็นหนึ่งในข้อผิดพลาดที่จำง่ายที่สุดที่ผู้ใช้จะพบบนเว็บ

 คำอธิบาย 
เมื่อมีการติดต่อผ่านทางเอชทีทีพี เซิร์ฟเวอร์ต้องตอบสนองกับการร้องขอ เช่นเว็บเบราว์เซอร์ส่งคำร้องขอเอกสารเอชทีเอ็มแอล (เว็บเพจ) ด้วยรหัสตอบสนองแบบตัวเลข และตัวเลือกข้อความว่าอนุญาตหรือไม่อนุญาต (ขึ้นอยู่กับรหัสสถานภาพ)

ตัวแรกของรหัส "4" หมายถึงความผิดพลาดทางไคลเอนต์ เช่น การพิมพ์ยูอาร์แอลผิด ตัวเลขที่ตามมาอีกสองตำแหน่ง "04" ระบุสาเหตุของความผิดพลาดที่พบ เอชทีทีพีใช้ระบบรหัสสามตัวในลักษณะนี้ซึ่งคล้ายคลึงกับรหัสที่ใช้ในโพรโทคอลก่อนหน้าอย่างเช่นเอฟทีพีและเอ็นเอ็นทีพี สำหรับรหัสตอบสนอง 404 จะตามด้วย "ข้อความระบุสาเหตุ" ซึ่งเอชทีทีพีใช้ข้อความ "Not Found" และในหลายเว็บเซิร์ฟเวอร์จะกำหนดหน้าเพจเอชทีเอ็มแอลที่มีทั้งรหัส 404 และข้อความ "Not Found"

ความผิดพลาดแบบ 404 นี้มักพบในกรณีที่หน้าดังกล่าวถูกเคลื่อนย้ายหรือลบไป สำหรับในกรณีแรกการตอบสนองที่ดีที่สุดควรที่จะเป็น 301 Moved Permanently ซึ่งสามารถตั้งค่าได้ในไฟล์การตั้งค่าของเซิร์ฟเวอร์โดยส่วนใหญ่ หรือโดยการเปลี่ยนชื่อยูอาร์แอล สำหรับในกรณีที่สอง ควรจะตอบสนองด้วย 410 Gone แทน แต่เนื่องจากการทำให้เซิร์ฟเวอร์มีการตอบสนองทั้งสองกรณีตามที่กล่าวมาแล้ว ต้องใช้การตั้งค่าเซิร์ฟเวอร์พิเศษเพิ่มเติม ทำให้เว็บไซต์ส่วนใหญ่ไม่มีการใช้การตอบสนองทั้งสองแบบ

ความผิดพลาดแบบ 404 ไม่ควรนำไปสับสนกับความผิดพลาดของดีเอ็นเอสที่เกิดขึ้นเมื่อกรอกยูอาร์แอลไปยังชื่อเซิร์ฟเวอร์ที่ไม่มีอยู่ ความผิดพลาดแบบ 404 นั้นเป็นการระบุว่าพบเซิร์ฟเวอร์ แต่เซิร์ฟเวอร์ไม่สามารถเปิดหน้าที่ร้องขอได้

 หน้าแสดงข้อผิดพลาดที่กำหนดเอง 
250px|thumb|ภาพหน้าจอของหน้าแสดงข้อผิดพลาด 404
เว็บเซิร์ฟเวอร์สามารถตั้งค่าให้แสดงผลแบบกำหนดเอง รวมไปถึงการระบุคำอธิบาย สัญลักษณ์ของเว็บหลักหรือในบางครั้งการใส่ช่องค้นหา สำหรับข้อความในระดับโพรโทคอล ซึ่งถูกซ่อนจากผู้ใช้ มักไม่ค่อยทำหน้าที่กำหนดเอง

ในกรณีของอินเทอร์เน็ตเอกซ์พลอเรอร์ (ก่อนหน้ารุ่น 7) จะไม่แสดงผลหน้าที่กำหนดเอง นอกจากว่าหน้าดังกล่าวจะมีขนาดมากกว่า 512 ไบต์ สำหรับกูเกิล โครมก็มีการแสดงผลที่คล้ายคลึงกัน โดยรหัส 404 ถูกแทนที่โดยหน้าที่แนะนำทางเลือกซึ่งสร้างขึ้นมาโดยขั้นตอนวิธีของกูเกิล ถ้าหน้าที่กำหนดเองมีขนาดน้อยกว่า 512 ไบต์

ปัญหาอีกอย่างที่พบคือถ้าเว็บเพจนั้นไม่มี favicon และมีหน้า 404 ที่กำหนดเอง จะมีการส่งถ่ายข้อมูลเพิ่มมากขึ้น และจะใช้เวลามากขึ้นในการเรียกหน้าดังกล่าว

 Soft 404 
การดำเนินการใช้ข้อผิดพลาดแบบ 404 ปลอมเพื่อเป็นวิธีการปกปิดการตรวจพิจารณานั้นมีรายงานในประเทศไทย และตูนิเซีย ในตูนิเซีย ซึ่งมีรายงานว่ามีการตรวจพิจารณาอย่างรุนแรงนั้น ประชาชนได้เริ่มตระหนักรู้ถึงธรรมชาติของความผิดพลาดแบบ 404 ปลอมและได้สร้างตัวละครในจินตนาการที่มีชื่อว่า "อัมมาร์ 404" ซึ่งเป็นตัวแทนของ "การตรวจพิจารณาที่มองไม่เห็น"
# หมู่เกาะอะลูเชียน
หมู่เกาะอะลูเชียน  เป็นหมู่เกาะในสหรัฐอเมริกา  ครอบคลุมพื้นที่ 6,821 ตร.ไมล์ (17,666 กม²) ทอดตัวไปทางทิศตะวันตกของคาบสมุทรอะแลสกายาว 1,200 ไมล์ (1,931 กม.) 

สหรัฐอเมริกาซื้อหมู่เกาะนี้จากรัสเซีย เมื่อ ค.ศ. 1867 พร้อมกับรัฐอะแลสกา เป็นเหตุให้สหรัฐอเมริกาอ้างสิทธิเหนือทะเลเบริงว่าเป็นน่านน้ำภายในประเทศของตนเพื่อประโยชน์ในการประมง เป็นที่ตั้งฐานทัพอากาศและสถานีเรดาร์ของประเทศ

 
อะลูเชียน
อะลูเชียน
หมวดหมู่:หมู่เกาะภูเขาไฟรูปโค้ง
# โบคุม
โบคุม  เป็นเมืองในรัฐนอร์ทไรน์-เวสต์ฟาเลีย ประเทศเยอรมนี ตั้งอยู่ทางตะวันตกของประเทศ ในลุ่มแม่น้ำรูร์ มีอุตสาหกรรมผลิตรถยนต์ เคมีภัณฑ์ โลหการ สมัยสงครามโลกครั้งที่สอง ถูกอังกฤษทิ้งระเบิดและมีการสร้างเมืองใหม่ขึ้นภายหลัง ในปี ค.ศ. 1946
# ร็อคซ่าส์ใสหัวใจเกินร้อย!
ร็อคซ่าส์ใสหัวใจเกินร้อย!   เป็นการ์ตูนญี่ปุ่นแนวคอมเมดี้,โรแมนติค,ตลก แต่งเรื่องและวาดภาพโดย โคทาโร่ ทาคาตะ อดีตผู้ช่วยของ เค็นจิโร ฮะตะ มีคติประจำเรื่องคือ "เต็มที่กับดนตรีหลังเลิกเรียน" ปัจจุบันตีพิมพ์ออกมาแล้ว 13 เล่ม มีดนตรีเป็นพื้นฐานเหมือนกับเรื่อง เค-อง! ก๊วนดนตรีแป๋วแหวว แต่มีความหนักแน่นของเนื้อหาที่สูงกว่า

 เนื้อเรื่องย่อ 

เธอเชื่อใน "เวทมนตร์แห่งเสียงดนตรี" ไหม

ณ วันจบการศึกษาชั้น ม.ต้น "อาซากุระ โคซาเมะ" ได้ซื้อกีตาร์ตัวใหม่และฝึกเล่นมันเพื่อที่จะสารภาพรักพร้อมกับเสียงเพลง แต่คำตอบที่ได้กลับเป็นเขาอกหักดังเป๊อะ เมื่อขึ้น ม. ปลาย เขาจึงคิดจะแก้ตัวใหม่ด้วยการฝึกฝนตนเอง จึงคิดที่จะสมัครเข้าชมรมดนตรี แต่โรงเรียนเอกชนเมย์โรแห่งนี้ กลับไม่มีชมรมดนตรี เพราะผู้บริหารโรงเรียนมีอคติกับชมรมดนตรีซะนี่ ขณะที่เขากำลังคิดว่าจะเอายังไง "อุซึกิ ฮารุ" รุ่นพี่ปีสามที่น่ารัก ก็ได้ชักชวนเขาให้เข้า "ชมรมวิจัยปฏิกิริยาเคมีของโลหะ" ซึ่งอันที่จริง มันคือ "ชมรมแอบเล่นดนตรี" !!

 ตัวละครหลัก 

thumb|150px|left|(จากซ้าย) อุซึงิ ฮารุ และ อาซากุระ โคซาเมะ

 อาซากุระ โคซาเมะ  
ตำแหน่ง: มือกีตาร์ ปี 1
เครื่องดนตรีประจำกาย: กีตาร์ปลาหมึก  
ตัวเอกชายของเรื่อง ตอน ม.ต้น ได้หัดเล่นดนตรีเพื่อสารภาพรักกับคนที่ชอบ แต่ก็อกหัก เมื่อขึ้น ม.ปลายจึงได้ตั้งใจที่จะฝึกฝนด้านการดนตรีใหม่อีกครั้ง ถูกคุณฮารุลากเข้าชมรมวิจัยปฏิกิริยาเคมีของโลหะ หรือก็คือชมรมแอบเล่นดนตรี และเพราะการแสดงของคุณฮารุและวงของเธอ ก็ทำให้เขาหลังรักในตัวคุณฮารุขึ้นมา

 อุซึงิ ฮารุ  
ตำแหน่ง: มือกลอง ปี 3 / รองประธานชมรม
เครื่องดนตรีประจำกาย: ไม้กลอง Rhythmic Fire
ตัวเอกหญิงของเรื่อง ที่ตัวเล็กน่ารักเหมือนเด็ก ม.ต้น เห็นแบบนี้ ทั้งว่องไว และบ้าพลังไม่เหมือนใครเลย เป็นคนที่จริงจังกับเรื่องดนตรีมากๆ แต่ค่อนข้างจะซื่อบื้อในด้านความรัก การหวดกลองของเธอนั้นทรงพลังอย่างไม่น่าเชื่อ ถึงจะเป็นมือกลองแต่ก็ดีดกีตาร์เป็นเหมือนกันนะ แถมยังเป็นนักแต่งเพลงประจำวงอีกด้วย

 รายชื่อตอน  
 รายชื่อตอนในมังงะ
# ยัช
ยัช  เป็นเมืองที่มีประชากรเป็นอันดับ 2 ของประเทศโรมาเนีย ตั้งอยู่ทางตะวันออกเฉียงเหนือของประเทศ บนแควของแม่น้ำปรุต เป็นเมืองการค้า มีอุตสาหกรรมเคมี เภสัชภัณฑ์ สิ่งทอ เครื่องจักร พลาสติก เสื้อผ้า และเครื่องเรือน เป็นเมืองศูนย์กลางการศึกษา เป็นที่ตั้งของมหาวิทยาแห่งแรกและโรงเรียนด้านวิศวกรรม เป็นที่ตั้งของมหาวิทยาลัยที่ใหญ่ที่สุดเป็นอันดับ 2 ของประเทศและมีนักศึกษามากกว่า 75,000 คนใน 5 มหาวิทยาลัยรัฐและ 7 มหาวิทยาลัยเอกชนMetropolitan Area Iasi  

มีการกล่าวถึงชื่อเมืองนี้ครั้งแรกในตอนกลางคริสต์ศตวรรษที่ 15 เคยเป็นเมืองหลวงของประเทศโรมาเนียมาก่อนที่จะย้ายเมืองหลวงไปตั้งอยู่ที่เมืองบูคาเรสต์ใน ค.ศ. 1861